HNP se opponente se retoriese vraag. | HNP
HNP se opponente se retoriese vraag.
HNP se opponente se retoriese vraag:
Die vraag oor wat het die HNP dan nou in die 51 jaar van sy bestaan bereik, word steeds krities en aanvalled aan die HNP gevra. Veral in politieke debatte op die sosiale media word dié vraag deurlopend na die kant van die HNP geslinger, eerder as om die HNP se standpunte te debatteer of hulle eie optrede te verantwoord.
Gawie weet daar sal nou weer kritiek op hierdie rubriek wees met 'n opmerking soos: wat help dit om oor die verlede te spog? Wat het die HNP reggekry om die huidige toestand te verhoed?
Daarom is dit dit nodig om 'n slag dié argumente opnuut op die tafel op te plaas. Dit is al dikwels geskryf, maar ter wille van die debat wat die afgelope tyd op die Facebook was, moet dit maar weer herhaal word.
Die Herstigte Nasionale Party (HNP) is die Nasionale Party (NP) wat in 1969 herstig is, net soos die HNP van 1934 die Herenigde Nasionale Party van die Nasionale Party van 1914 was. Dit is die verlengstuk van die NP van genl Hertzog, dr DF Malan, adv JG Strijdom en dr HF Verwoerd met oorwegend daardie beleidstandpunte en beginsels.
Die HNP het die een plan na die ander na die tafel gebring om die NP te stuit. Telkens is voorstelle gemaak om die NP na die stembus te dwing en hom te verslaan. Die slagspreuk was: Stuit die NP, of Stuit De Klerk! Selfs in aanloop na die onwettige verkiesing in 1994 het die HNP en die KP besef dat om weg te bly van die stembus, die grootste politieke impak sou hê om die NP/ANC se planne te ontwrig.
Die Nasionale Party het die pad van Afrikanerskap verlaat. Deur toegewings het hy die een politieke beginsel na die ander afgebreek. Die NP het met die vyand onderhandel en by die onderhandelingstafels is toegewing na toegewing gemaak. Die groot geld-kapitaal het hulle invloed gebruik en die NP-leiers was te swak om nee te sê.
Wat het die Vryheidsfront van genl Viljoen gedoen? Hy het sy vennote aan die regterkant (om nie aan die 1994-verkiesing deel te neem nie) in die steek gelaat en in die veelrassige bestel ingegaag. Die gevolg? Daar is wettigheid aan De Klerk se een mens een stem-verkiesing gegee. Met Viljoen se deelname is die verkiesing gelegitimeer.